b'\n_START_ARTICLE_\nAura Noir\n_START_SECTION_\nHistorie\n_START_PARAGRAPH_\nBandet ble formet i 1993 av Carl-Michael \xc2\xabAggressor\xc2\xbb Eide og Ole J\xc3\xb8rgen \xc2\xabApollyon\xc2\xbb Moe. De utgav to demoer f\xc3\xb8r de ga ut EPen Dreams Like Deserts i 1995. I 1996 ble gitaristen Rune \xc2\xabBlasphemer\xc2\xbb Eriksen medlem. Sammen gav de tre ut debutalbumet Black Thrash Attack i 1996._NEWLINE_I 2004 var bandet de f\xc3\xb8rste til \xc3\xa5 bli signert av plateselskapet Tyrant Syndicate Productions, et datterselskap av Peaceville Records drevet av Ted \xc2\xabNocturno Culto\xc2\xbb Skjellum og Fenriz (begge fra Darkthrone). Bandet ga s\xc3\xa5 ut sitt tredje studioalbum, The Merciless, med gjesteartistene Roger Rasmussen og Fenriz, begge som vokalister._NEWLINE_Bandet hadde en pause sent i mars 2005 grunnet at \xc2\xabAggressor\xc2\xbb hadde v\xc3\xa6rt i en ulykke der han skal ha falt ti meter fra et vindu. I mars 2006 offentliggjorde \xc2\xabAggressor\xc2\xbb p\xc3\xa5 radioprogrammet Tinitus at han ville komme til \xc3\xa5 sitte i en rullestol resten av livet._NEWLINE_Til tross for denne motgangen fortsatte bandet \xc3\xa5 spille inn nytt materiale som tilslutt resulterte i deres fjerde studioalbum Hades Rise i 2008. Bandet ble nominert til Spellemannprisen 2018 i klassen metal for albumet Aura Noire.\n_START_SECTION_\nKonserter og festivaler\n_START_PARAGRAPH_\nAura Noir har opptr\xc3\xa5dt p\xc3\xa5 flere kjente festivaler og blant annet spilt p\xc3\xa5 Inferno 2005 og Hole in the Sky i 2001 og 2004.'